
1. INTRODUCCIÓ 

Aquest treball consisteix en la realització d’una Unitat didàctica de Programació 
(UP). La nostra UP l’hem titulat: “Juguem amb les formes!”, ja que té la finalitat de 
treballar amb els infants la temàtica de les figures geomètriques planes 
elementals (quadrat, triangle i cercle), tenint com a referència dues de les tres 
àrees curriculars de l’educació infantil: 

- Descoberta de l’entorn 

- Comunicació i llenguatges. 

El nivell al qual va dirigida la nostra UP és P4 (infants de 4 a 5 anys). 

El centre on hem dut a terme la nostra aplicació pràctica de la UP és el Col·legi 
La Salle de Tarragona (Sant Pere i Sant Pau). 



2. CAPACITAT 

La capacitat concretada del Currículum del segon cicle de l’educació infantil que 
desenvolupem en aquesta UP és: 

2. Aprendre a pensar i a comunicar: Pensar, crear, elaborar explicacions i iniciar- 
se en les habilitats matemàtiques bàsiques. 



3. OBJECTIUS 

L’objectiu general d’aquesta UP extret del Currículum del segon cicle de 
l’educació infantil és: 

9. Desenvolupar habilitats de comunicació, expressió, comprensió i representació 
per mitjà dels llenguatges corporal, verbal, gràfic, musical, audiovisual i plàstic; 
iniciar el procés dàprenentatge de la lectura i de l'escriptura, de les habilitats 
matemàtiques bàsiques i de l'ús de les tecnologies de la informació i la 
comunicació. 

Els objectius específics que ha d’assolir l’alumnat en cada activitat són els 
següents: 



Activitats 


Objectius específics 


1 . Busquem els 
objectes geomètrics 
que hi ha a la classe! 


Identificar, comparar, ordenar i classificar objectes i 
materials de l’aula que siguin figures geomètriques 
planes. 


2. Busquem la forma, el 
color i la mida dels 


Agrupar i classificar colors, formes i mides, establint 
relacions qualitatives i quantitatives per reconèixer 
semblances i diferències dels diferents elements 


elements! 


(Simulació dels blocs lògics de Dienes). 


3. Comptem els 
quadrats! 


Construir la noció de quantitat comptant quadrats, 
classificant-los i agrupant-los per mides i colors, i 
aplicant estratègies de càlcul per potenciar l’anticipació, 
la verbalització i la comparació de resultats obtinguts. 


4. Aprenem a mesurar! 


Mesurar objectes manipulables per conèixer les seves 
característiques i comparar-los, mitjançant estratègies 
de mesura, fent estimacions i prediccions, utilitzant 
unitats no convencionals. 


5. Fem un gràfic! 


Construir la noció de quantitat i la seva representació, 
elaborant i interpretant representacions gràfiques 
senzilles, i comparar, ordenar i classificar els quadrats, 
els triangles i els cercles. 


6. Construïm un robot! 


Identificar les figures geomètriques planes, observar i 
reconèixer les semblances i diferències dels objectes, 
adquirint autonomia mitjançant l’experimentació i el 
raonament i utilitzant els llenguatges verbal, plàstic, 
matemàtic i corporal. 

4. CONTINGUTS 



Els continguts desenvolupats en cada activitat han estat extrets dels continguts 
del Currículum del Departament d’Ensenyament i adaptats a les activitats de la 
nostra UP. Són els següents: 



Activitats 


Continguts 


1 . Busquem els 
objectes 
geomètrics que 
hi ha a la 
classe! 


1. Identificació de figures geomètriques planes: triangle, quadrat i 
cercle, que formen part de l'entorn. (Relacionat amb el contingut 
número 2 del currículum). 

2. Comparació, ordenació i classificació d’objectes i materials de 
l’aula, establint relacions qualitatives (formes). (Relacionat amb el 
contingut número 10 del currículum). 


2. Busquem la 
forma, el color i 
la mida dels 
elements! 


1. Observació i reconeixement de semblances i diferències de 
material: figures geomètriques (triangles, quadrat i cercle), color 
(groc, blau i vermell), i mida (gran i petit). (Relacionat amb el 
contingut número 3 del currículum). 

2. Comparació, ordenació, classificació i agrupació del material 
establint relacions qualitatives i quantitatives, per reconèixer els 
diferents elements. (Relacionat amb el contingut número 10 del 
currículum). 


3. Comptem els 
quadrats! 


1. Comparació, agrupació i classificació de quadrats, establint 
relacions qualitatives i quantitatives. (Relacionat amb el contingut 
número 10 del currículum). 

2. Construcció de la noció de quantitat a través del recompte de 
quadrats. (Relacionat amb el contingut número 1 1 del currículum). 

3. Aplicació d’estratègies de càlcul per afegir i treure, i repartir i 
agrupar, reconeixent la modificació de les quantitats, i fent 
estimacions de resultats a través de les figures geomètriques 
quadrades. (Relacionat amb el contingut número 14 del 
currículum). 

4. Aprenem a 
mesurar! 


1. Mesurament d’objectes manipulables per conèixer les seves 
característiques i comparar-los. Ús d’estratègies de mesura, fent 
estimacions i prediccions i utilitzant unitats no convencionals. 
(Relacionat amb contingut número 6 del currículum). 


5. Fem un gràfic! 


1. Comparació, ordenació i classificació de quadrats, triangles i 
cercles, establint relacions qualitatives i quantitatives. (Relacionat 
amb el contingut número 10 del currículum). 

2. Construcció de la noció de quantitat i inici de la seva 
representació. (Relacionat amb el contingut número 1 1 del 
currículum.) 

3. Elaboració i interpretació de representacions gràfiques senzilles 
mitjançant el quadrat, el cercle i el triangle. (Relacionat amb el 
contingut número 21 del currículum). 


6. Construïm un 
robot! 


1. Identificació de les figures geomètriques planes, triangle, cercle i 
quadrat. (Relacionat amb el contingut número 2 del currículum). 

2. Observació i reconeixement de semblances i diferències 
d’objectes: color i mida. (Relacionat amb el contingut número 3 del 
currículum). 

3. Adquisició de l’autonomia que genera el treball basat en 
l'experimentació i el raonament del seu aprenentatge, amb la 
comprovació, el contrast i la justificació com a principal manera de 
conèixer i elaborar explicacions. (Relacionat amb el contingut 
número 17 del currículum). 

4. Ús dels llenguatges verbal, plàstic, matemàtic i corporal com a 
objectes de diversió, de creació i d’aprenentatge a través de jocs 
d’experimentació. (Relacionat amb el contingut número 23 del 
currículum). 

5. ACTIVITATS 

La nostra UP està formada per un conjunt de sis activitats, organitzades pel nivell 
de dificultat: activitats inicials, activitats de desenvolupament i activitats de síntesi. 
Totes les activitats estan plantejades per desenvolupar cada un dels continguts 
treballats en l’assignatura: 

- Activitat 1 — ► Espai: Orientació i posició. Inici a la Geometria 

- Activitat 2— ► Relacions lògiques. 

- Activitat 3 Noció de quantitats. Nombres i operacions. 

- Activitat 4 Iniciació a les Mesures. 

- Activitat 5 — ► Estadístiques senzilles. 

- Activitat 6 — ► Resolució de problemes. 

El temps aproximat de cada activitat varia entre els 10 i 25 minuts. Per tant, la 
temporització total de la UP és d’ 1 hora i 45 minuts. Com la durada de les 
activitats fetes conjuntament creiem que és llarga, vam decidir dividir-les en dues 
sessions d’uns 50 minuts aproximadament. 

De totes les activitats que plantegem, hem triat aquelles que ens semblaven més 
interessants per dur a terme a la pràctica amb infants. Així, hem aplicat les 
activitats 1, 3 i 5 en una sessió amb infants de P4 al Col·legi La Salle Tarragona. 
Posteriorment, en l’apartat observacions recollides en la pràctica, realitzarem una 
valoració descriptiva, fent referència als objectius de la UP. 

El material que hem utilitzat ha estat d’elaboració pròpia i de fàcil adquisició, ja que 
com a futures mestres creiem que hem de ser capaces de realitzar el nostre propi 
material, perquè no sabem de quins recursos disposarem a l’aula. 

Per finalitzar, l’avaluació de les activitats serà mitjançant preguntes dialogades 
amb els infants. En totes les activitats hem dividit l’avaluació en: 

- Coneixements previs: fent referència a tot allò que els infants ja saben 
sobre la temàtica que treballem. 

- Desenvolupament: realitzada durant el desenvolupament de les activitats. 

- Síntesi: un cop realitzades les activitats, els farem reflexionar sobre el que 
han après. 

A continuació expliquem les 6 activitats que formen la UP que hem planificat: 



Activitat 1 

■ Nom de l’activitat: Busquem els objectes geomètrics que tenim a la classe! 

■ Temporització: 10-15 minuts aproximadament. 

■ Objectiu específic de l’activitat: Identificar, comparar, ordenar i classificar 
objectes i materials de l’aula que siguin figures geomètriques planes. 

■ Contingut relacionat amb el currículum de segon cicle de l’educació infantil: 

1. Identificació de figures geomètriques planes: triangle, quadrat i cercle, que 
formen part de l'entorn. (Relacionat amb el contingut número 2 del currículum). 

2. Comparació, ordenació i classificació d’objectes i materials de l’aula, establint 
relacions qualitatives (formes). (Relacionat amb el contingut número 10 del 
currículum). 

■ Desenvolupament: 

1. Mostrar als infants les tres figures geomètriques que treballarem (triangle, 
quadrat i cercle). 

2. Els infants hauran d’identificar objectes i materials quotidians de l’aula que 
tinguin forma quadrada, circular i triangular. Mentre busquen els objectes, els 
deixarem que es desplacin lliurement per l’aula. 

3. Un cop trobats, els hi demanarem que els anomenin pel seu nom. 

4. Situarem tres caixes grans al centre de l’aula on cadascuna presenta una 
etiqueta amb la forma geomètrica dels objectes que hauran de dipositar dins, 
fent així una classificació i ordenació dels diferents objectes trobats. 

5. Quan tots els objectes estiguin dins les caixes, els anirem traient d’un a un per 
comprovar si estan a la caixa corresponent. 

6. Finalment, quan els haguem comprovat tots, desarem els materials i objectes al 
seu lloc, i donarem per finalitzada l’activitat. 

■ Materials: 

- 1 cartolina retallada en forma de triangle. 

- 1 cartolina retallada en forma de cercle. 

- 1 cartolina retallada en forma de quadrat. 

- Objectes quotidians que podem trobar a l’aula amb les diferents formes que 
treballem. 

- 3 caixes de cartó. 

■ Avaluació: Per realitzar l’avaluació d’aquesta activitat els hi farem preguntes de 
forma dialogada, per saber si han assolit l’objectiu plantejat. 

Coneixements previs: Mostrarem les figures als infants i els hi preguntarem si 
saben anomenar-les. Per exemple: 

- Sabeu quina figura és? 

- Com es diu? 

- Quants costats té? 

Desenvolupament: Realitzarem preguntes en forma de diàleg a mesura que 
anem desenvolupant l’activitat. Per exemple: 

- Quins objectes de la classe veieu que tenen forma quadrada / circular / 
triangular? 

- Trobeu algun objecte que s’assembli? Té el mateix nombre de costats? 

- Heu trobat molts / pocs quadrats / triangles / cercles ? 

- Com es diu l’objecte que has trobat? 

- L’objecte està a la caixa que li toca? 

Síntesi: Un cop finalitzada l’activitat, els hi farem preguntes perquè reflexionin 
sobre el que han après en aquesta activitat. Per exemple \A casa, quins objectes hi 
ha que tinguin aquestes formes? I al carrer? I a l’escola? 

■ Nom de l’activitat: Busquem la forma, el color i la mida dels elements! 

■ Temporització: 10-15 minuts aproximadament. 

■ Objectiu específic de l’activitat: Agrupar i classificar colors, formes i mides, 
establint relacions qualitatives i quantitatives per reconèixer semblances i 
diferències dels diferents elements (Simulació dels blocs lògics Dienes). 

■ Contingut relacionat amb el currículum de segon cicle de l’educació infantil: 

1. Observació i reconeixement de semblances i diferències de material: figures 
geomètriques (triangles, quadrat i cercle), color (groc, blau i vermell), i mida (gran i 
petit). (Relacionat amb el contingut número 3 del currículum). 

2. Comparació, ordenació, classificació i agrupació del material establint relacions 
qualitatives i quantitatives, per reconèixer els diferents elements. (Relacionat amb 
el contingut número 10 del currículum). 

■ Desenvolupament: 

En aquesta activitat farem una simulació dels blocs lògics de Dienes, elaborats 
amb cartolines de diferents formes, mides i colors: 

1. Primerament, demanarem als infants que s’asseguin en semicercle al centre de 
l’aula. 

2. Després, situarem els elements dels blocs lògics de Dienes al centre dels 
infants. Els hi mostrarem tots els elements i totes les etiquetes, per tal que 
quedin clars els elements que treballem i els seus atributs. 

3. El metre/a mostrarà unes etiquetes amb uns atributs concrets, i demanarà als 
infants que trobin el o els elements dels blocs de Dienes, que els corresponguin. 
Classificant i agrupant-los segons les indicacions que reben, ja sigui per forma 
geomètrica, color o mida. Primer només utilitzarem les etiquetes positives, i 
posteriorment, introduirem les negatives, augmentant així el nivell de dificultat. 

4. Els infants aniran participant a mesura que el mestre/a els vagi anomenant, 
perquè així puguin participar tots. Un cop hagin participat tots, donarem per 
finalitzada l’activitat. 

■ Materials: 

- 18 elements dels blocs de Dienes, els quals els farem amb cartolines per 
aconseguir els següents atributs: 2 mides (grani petit), 3 formes (triangles, 
quadrat i cercle), i 3 colors (groc, blau i vermell). Tenint així: 

o 3 triangles grans un de cada color 
o 3 triangles petits un de cada color 
o 3 quadrats gran un de cada color 
o 3 quadrats petits un de cada color 
o 3 cercles grans un de cada color 
o 3 cercles petits un de cada color 

- Etiquetes d’atributs: 18 etiquetes positives una amb cada element esmentat 
anteriorment, i 18 etiquetes negatives una amb cada element esmentat però 
amb una creu. 

■ Avaluació: Per realitzar l’avaluació d’aquesta activitat els hi farem preguntes de 
forma dialogada, per saber si han assolit l’objectiu plantejat. 

Coneixements previs: Mostrarem els elements dels blocs lògics als infants i els hi 
farem preguntes, com per exemple: 

- Què tenen de diferent? 

- Són de diferents colors? De quins colors són? 

- Tenen la mateixa mida ? Són grans / petits ? 

Desenvolupament: Mostrarem les etiquetes als infants i anirem realitzant 
preguntes en forma de diàleg a mesura que anem desenvolupant l’activitat. Per 
exemple: 

- Els has trobat? 

- Vols que t’ajudem? 

- Quants has trobat? 

- Estàs segur que són aquests ? 

- En canviaries algun? 

- En què s’assemblen? 

- Hi ha algun igual? 

Síntesi: Un cop finalitzada l’activitat, els hi farem preguntes perquè reflexionin 
sobre el que han après en aquesta activitat. Per exemple: 

- T’ha semblat difícil / fàcil trobar les figures? 



Activitat 3 



■ Nom de l’activitat: Comptem els quadrats! 

■ Temporització: 20 - 25 minuts aproximadament. 

■ Objectiu específic de l’activitat: 

Construir la noció de quantitat comptant els quadrats, classificant-los i agrupant-los 
per mides i colors, i aplicant estratègies de càlcul per potenciar l'anticipació, la 
verbalització i la comparació de resultats obtinguts. 

■ Continguts de l’activitat relacionats amb el currículum de segon cicle de 
l’educació infantil: 

1. Comparació, agrupació i classificació de quadrats, establint relacions 
qualitatives i quantitatives. (Relacionat amb el contingut número 10 del currículum). 

2. Construcció de la noció de quantitat a través del recompte de quadrats. 
(Relacionat amb el contingut número 1 1 del currículum). 

3. Aplicació d’estratègies de càlcul per afegir i treure, i repartir i agrupar, 
reconeixent la modificació de les quantitats, i fent estimacions de resultats a través 
de les figures geomètriques quadrades. (Relacionat amb el contingut número 14 
del currículum). 

■ Desenvolupament: 

1. Mostrar als infants la figura geomètrica quadrada: quadrats grans, mitjans i 
petits. 

2. Situarem els quadrats a terra i els infants s’hi asseuran al voltant formant un 
semicercle. 

3. Demanarem a tots els infants que cadascun agafi un quadrat, sense importar la 
mida ni el color. 

4. Quan cada infant tingui un quadrat, els hi demanarem que s’agrupin entre ells 
segons la mida del seu quadrat: grans, mitjans i petits. Un cop agrupats, els 
infants hauran de comptar els quadrats grans, mitjans i petits. 

5. Després els demanaren que s’agrupin de la mateixa manera, però aquest cop 
tenint en compte el color, formant així tres nous grups: quadrats blaus, grocs i 
vermells. Un cop agrupats, els infants hauran de comptar els quadrats blaus, 
grocs i vermells. 

6. Posteriorment, els hi demanarem que tornin a seure en semicercle, i els hi 
plantejarem diverses situacions on hagin d’aplicar estratègies de càlcul per 
afegir i treure. Anirem enganxant-los a la pissarra a mesura que resolguin les 
situacions plantejades. Per exemple: “Tenim 3 quadrats enganxats a la pissarra 
si hi afegim 2 més, quants en tenim? 5 quadrats”; “A partir d’aquests 5, què 
haurem de fer per quedar-nos només amb 1 ? Treure 4 quadrats”. 

7. Finalment, partint del quadrat gran com a unitat, també es treballarà la 
descomposició del nombre tenint en compte els altres quadrats petits com a 
subunitats que el formen. Els hi plantejarem situacions de descomposició i 
agrupació de nombres amb els quadrats de diferents mides. Anirem enganxant- 
los a la pissarra a mesura que resolguin les situacions plantejades. Per 
exemple: “Quants quadrats petits necessitem per formar un quadrat gran? I si 
ajuntem 4 dels quadrats grans?”. 

■ Materials: 

- Cartolines retallades en forma de quadrat: 6 quadrats grans (2 de cada color), 9 
quadrats mitjans (3 de cada color) i 12 quadrats petits (4 de cada color). Un total 
de 12 cartolines grans: 4 de cada color. 

- Massilla adhesiva (Blue-tack) per enganxar les cartolines a la pissarra. 

■ Avaluació: Per realitzar l’avaluació d’aquesta activitat els hi farem preguntes de 
forma dialogada, per saber si han assolit l’objectiu plantejat. 

Coneixements previs: Mostrarem les tres mides dels quadrats als infants i els hi 
farem preguntes, com per exemple: 

- Són tots iguals? Què tenen de diferent? 

- Són igual de grans ? Són del mateix color? 

Desenvolupament: Mostrarem les etiquetes als infants i anirem realitzant 
preguntes en forma de diàleg a mesura que anem desenvolupant l’activitat. Per 
exemple: 

- Tothom té un quadrat? 

- Què sabeu com és el vostre quadrat? 

- Qui té un quadrat gran / mitjà / petit? Quants n ’hi ha ? 

- Qui té un quadrat blau / groc / vermell? Quants n ’hi ha ? 

- Ja us heu trobat tots els quadrats de la mateixa mida / color? 

- De quin tipus de quadrats n ’hi ha més / menys? 

- Tothom està amb els quadrats iguals que el seu? 

- Esteu tots ben agrupats? 

- Quants quadrats de cada tipus creieu que hi ha ? 

- Per aconseguir un quadrat gran, quants quadrats mitjans necessitem? 

- Per aconseguir un quadrat gran, quants quadrats petits necessitem? 

- Per aconseguir un quadrat mitjà, quants quadrats petits necessitem ? 

- Què hem de fer per aconseguir un quadrat si en tenim 3? 

- Què hem de fer per aconseguir 5 quadrats si en tenim 2? 

Síntesi: Un cop finalitzada l’activitat, els hi farem preguntes perquè reflexionin 
sobre el que han après en aquesta activitat. Per exemple: 

- T’ha resultat difícil diferenciar el teu quadrat dels altres? I per aconseguir un 
quadrat? 

- Heu comptat bé els quadrats ? 

Activitat 4 



■ Nom de l’activitat: Aprenem a mesurar! 

■ Temporització: 15-20 minuts aproximadament. 

■ Objectiu específic de l’activitat: Mesurar objectes manipulabies per conèixer les 
seves característiques i comparar-los, mitjançant estratègies de mesura, fent 
estimacions i prediccions, utilitzant unitats no convencionals. 

■ Contingut relacionat amb el currículum de segon cicle de l’educació infantil: 

1. Mesurament d’objectes manipulabies per conèixer les seves característiques i 
comparar-los. Ús d’estratègies de mesura, fent estimacions i prediccions i utilitzant 
unitats no convencionals. (Relacionat amb contingut número 6 del currículum). 

■ Desenvolupament: 

1 . Organitzar la classe en 5 grups de 4 o 5 infants, asseient-los en taules diferents. 

2. Repartir a cada grup un quadrat i explicar-los-hi que agafem aquella figura com 
a unitat per mesurar distàncies entre objectes de l’aula. 

3. Proposar mesurar a cada grup diferents distàncies, com per exemple: distància 
entre taula del mestre i una taula petita , entre la pissarra i la porta, entre la 
finestra i la taula del mestre, entre la porta del lavabo i la pissarra, entre una 
taula petita i una altra taula petita, etc. 

4. Cada grup realitzarà la seva mesura i haurà d’agafar tants quadrats com 
necessitin per arribar d’un lloc a l’altre. 

5. Llavors, els altres grups hauran de fer una aproximació de quants quadrats han 
necessitat els diferents grups per realitzar la mesura. 

6. Un cop realitzada l’aproximació, cada grup dirà el seu resultat exacte, de 
manera que puguin veure si s’han acostat més o menys en les seves 
prediccions. 

■ Materials: 

- 50-60 quadrats grans de cartolina (22 cm per costat aproximadament). 

■ Avaluació: Per realitzar l’avaluació d’aquesta activitat els hi farem preguntes de 
forma dialogada, per saber si han assolit l’objectiu plantejat. 

Coneixements previs: Mostrarem als infants la mida d’un quadrat gran com a 
unitat de mesura i els hi farem preguntes, com per exemple: 

- Alguna vegada, heu mesurat alguna distància amb algun objecte de la classe? 
Quin? 

Desenvolupament: Mostrarem un quadrat gran com a unitat de mesura als 
infants i els realitzarem preguntes en forma de diàleg a mesura que anem 
desenvolupant l’activitat. Per exemple: 

- Cada grup té els seus quadrats? 

- Quants quadrats creieu que necessitareu? 

- Esteu segurs que en teniu prou? 

- Quants quadrats heu necessitat per arribar a la taula petita / a la porta / a la 
taula del mestre / a la pissarra? 

Síntesi: Un cop finalitzada l’activitat, els hi farem preguntes perquè reflexionin 
sobre el que han après en aquesta activitat. Per exemple: 

- Heu encertat el nombre de quadrats que necessitàveu ? 

- Us ha faltat / sobrat algun quadrat? Quants ? 

- Us ha estat fàcil / difícil calcular els quadrats ? 

Activitat 5 

Nom de l’activitat: Fem un gràfic! 

Temporització: 15 -20 minuts aproximadament. 

Objectiu específic de l’activitat: Construir la noció de quantitat i la seva 
representació, elaborant i interpretant representacions gràfiques senzilles, i 
comparar, ordenar i classificar els quadrats, els triangles i els cercles. 

Contingut relacionat amb el currículum de segon cicle de l’educació infantil: 

1. Comparació, ordenació i classificació de quadrats, triangles i cercles, establint 
relacions qualitatives i quantitatives. (Relacionat amb el contingut número 10 del 
currículum). 

2. Construcció de la noció de quantitat i inici de la seva representació. (Relacionat 
amb el contingut número 1 1 del currículum.) 

3. Elaboració i interpretació de representacions gràfiques senzilles mitjançant el 
quadrat, el cercle i el triangle. (Relacionat amb el contingut número 21 del 
currículum). 

Desenvolupament: 

Presentar als infants les figures geomètriques: quadrat (gran i petit), cercle (gran i 
petit) i triangle (gran i petit). Els infants observaran les diferents figures, establint 
un diàleg en posició de semicercle. 

Demanar als infants que cadascun agafi una de les figures geomètriques que han 
observat. 

Un cop tinguin la seva figura, els demanarem que s’ordenin per l’aula i així 
classifiquin les figures: en una zona els quadrats grans, en una altra quadrats 
petits, cercles grans, etc. Agrupant així els infants en sis grups diferents. 

Seguidament, els demanarem que cada grup d’infants quantifiqui quantes figures 
iguals tenen en total. 

5. Posteriorment, mostrarem un mural amb l’esquema del gràfic: en l’eix vertical hi 
haurà escrit nombres de l’l al 9, i en l’eix horitzontal hi haurà una etiqueta de cada 
mida i forma geomètrica. 



6. Els infants s’aniran aixecant amb ordre, per anar situant la seva figura geomètrica 
al gràfic. 

7. Finalment, quan tots els infants hagin enganxat la seva figura, entre tots llegirem i 
interpretarem les dades obtingudes i representades al gràfic. 



■ Materials: 

- 36 Elements dels blocs lògics de Dienes, els quals els farem amb cartolines per 
aconseguir els següents atributs: 

o 6 triangles grans diferents colors, 
o 6 triangles petits diferents colors, 
o 6 quadrats grans diferents colors, 
o 6 quadrats petits diferents colors, 
o 6 cercles grans diferents colors, 
o 6 cercles petits diferents colors. 

Encara que, tinguem 36 elements, per l’elaboració del gràfic només utilitzarem el 
que cada infant agafi. 

- Paper de mural per elaborar el gràfic. 

- 6 figures blanques per l’eix d’abscisses (mides). 

- Massilla adhesiva (Blue-tack) per enganxar les cartolines a la pissarra. 

■ Avaluació: Per realitzar l’avaluació d’aquesta activitat els hi farem preguntes de 
forma dialogada, per saber si han assolit l’objectiu plantejat. 

Coneixements previs: Mostrarem als infants els elements amb diverses mides de 
les figures geomètriques i els hi farem preguntes, com per exemple: 

- Tots els elements són iguals? 

- Com són? 

- Què els diferencia ? 

Desenvolupament: Durant l’elaboració del gràfic a la pissarra realitzarem 
preguntes en forma de diàleg a mesura que anem desenvolupant l’activitat. Per 
exemple: 

- Tots teniu una figura geomètrica ? 

- Sabeu quina forma té ? És gran / mitjana / petita ? 

- Us heu agrupat amb els companys/es que tenen la mateixa figura vosaltres? 

- Com són aquestes figures? 

- Quantes figures geomètriques teniu en cada grup? 

- Sabríeu posar les vostres figures en el lloc corresponent del gràfic? 

- Quants cercles / triangles / quadrats tenim en total? 

- Quina figura es repeteix més a la gràfica ? 

- Què hi ha més, cercles o triangles / cercles o quadrats / quadrats o triangles? 



Síntesi: Un cop finalitzada l’activitat, els hi farem preguntes perquè reflexionin 
sobre el que han après en aquesta activitat. Per exemple: 

- Ha resultat fàcil/ difícil trobar les figures igual que la vostra entre els 
companys/es? 

- Us ha resultat complicat comptar les figures geomètriques del vostre grup? 

- Heu trobat el lloc corresponent de la vostra figura en el gràfic? Us ha semblat 
molt difícil? 



Activitat 6 

■ Nom de l’activitat: Construïm un robot! 

■ Temporització: 20 - 25 minuts aproximadament. 

■ Objectiu específic de l’activitat: Identificar les figures geomètriques planes, 
observar i reconèixer les semblances i diferències dels objectes, adquirint 
autonomia mitjançant l’experimentació i el raonament i utilitzant els llenguatges 
verbal, plàstic, matemàtic i corporal. 

Contingut relacionat amb el currículum de segon cicle de l’educació infantil: 

1. Identificació de les figures geomètriques planes, triangle, cercle i quadrat. 
(Relacionat amb el contingut número 2 del currículum). 

2. Observació i reconeixement de semblances i diferències d’objectes: color i mida. 
(Relacionat amb el contingut número 3 del currículum). 

3. Adquisició de l’autonomia que genera el treball basat en l'experimentació i el 
raonament del seu aprenentatge, amb la comprovació, el contrast i la justificació 
com a principal manera de conèixer i elaborar explicacions. (Relacionat amb el 
contingut número 17 del currículum). 

4. Ús dels llenguatges verbal, plàstic, matemàtic i corporal com a objectes de 
diversió, de creació i d’aprenentatge a través de jocs d’experimentació. (Relacionat 
amb el contingut número 23 del currículum). 

Desenvolupament: 

Com activitat de síntesi, situarem als infants en semicercle al centre de la classe. 
Dialogarem sobre el que hem realitzat amb les altres activitats, i així remarcar tot 
allò que hem après. 

Un cop repassat tot el que hem après sobre les figures geomètriques planes, els hi 
proposarem l’elaboració d’un robot a partir de les figures utilitzades en les 
activitats anteriors. 

Demanarem als infants que tornin a les seves taules a seure, creant així un grup 
d’infants per cada taula. Un cop estiguin asseguts, els hi repartirem aleatòriament 
tots els elements geomètrics per construir el seu propi robot. 

Deixarem uns 5 minuts perquè cada grup d’infants es posi d’acord en com 
col·locaran i enganxaran totes les peces. 

Posteriorment, repartirem un retall gran de paper de mural, perquè cada grup 
d’infants enganxi el robot que han pensat. 

Un cop estiguin tots els robots elaborats, els penjarem a la pissarra i compararem 
les diferents composicions d’aquests. 

7. Finalment, i per acabar l’activitat, deixarem que els grups d’infants decideixin en 
quina zona de la classe volen enganxar el seu robot. 

■ Materials: 

- Tots els elements utilitzats en l’activitat 5. 36 dels blocs lògics de Dienes, els 
quals els farem amb cartolines per aconseguir els següents atributs: 

o 6 triangles grans diferents colors, 
o 6 triangles petits diferents colors, 
o 6 quadrats grans diferents colors, 
o 6 quadrats petits diferents colors, 
o 6 cercles grans diferents colors, 
o 6 cercles petits diferents colors. 

- Un retalls de paper de mural per taula per enganxar les peces del robot. 

- Cola blanca diluïda en aigua per enganxar als murals les peces de cada robot. 

- Cinta adhesiva per enganxar els murals dels robots acabats a la paret. 

■ Avaluació: Per realitzar l’avaluació d’aquesta activitat els hi farem preguntes de 
forma dialogada, per saber si han assolit l’objectiu plantejat. 

Coneixements previs: Realitzarem un repàs general de totes les activitats 
anteriors i els hi farem preguntes, com per exemple: 

- Quantes figures geomètriques hem estudiat? Com s’anomenen? 

- Quines mides tenen? 

- Quants costats tenen? 

- Són totes del mateix color? 

Desenvolupament: Repartirem un retall gran de paper de mural a cada grup on 
enganxaran el robot que han pensat, i després realitzarem preguntes en forma de 
diàleg per extreure comparacions i diferències entre aquests. Per exemple: 

- Tots són iguals? 

- En què es diferencien? 

- Què tenen en comú? 

- Quants quadrats / triangles / cercles té cadascun ? 

- Quin robot és més gran /petit? 

- Quin robot té més / menys figures geomètriques de color blau / vermell / groc? 

- Heu enganxat totes les figures geomètriques al mural? 

- Tots tenen les mateixes parts del cos que nosaltres ? I el mateix nombre ? 

- On voldreu col·locar el robot? 

Síntesi: Un cop finalitzada l’activitat, els hi farem preguntes perquè reflexionin 
sobre el que han après en aquesta activitat. Per exemple: 

- Us ha costat pensar com fer el robot? 

- Per què heu fet el robot d’aquesta manera? (explicació de la realització). 

- Podríem fer altres representacions amb les mateixes figures geomètriques? 

6. OBSERVACIONS RECOLLIDES EN LA PRÀCTICA 

Un cop realitzada l’aplicació de la nostra UP, creiem necessari esmentar unes 
conclusions i unes propostes de millora sobre el desenvolupament d’aquesta. Tot i 
que, hem plantejat sis activitats, només analitzarem tres de forma detallada 
(activitats 1, 3 i 5), ja que són les que hem dut a terme. En canvi, referent a la 
resta d’activitats (activitats 2,4 i 6), només comentarem com les podríem aplicar. 

Les conclusions i propostes de millora que hem extret són les següents: 



1. Activitats de la sessió pràctica: 

Com a crítica general a destacar sobre les activitats plantejades, creiem que 
aplicar-les al nivell escolar de P4 no ha estat del tot encertat. Ens hem adonat que, 
a l’hora de programar-les no hem tingut en compte els coneixements previs dels 
infants, i ens hem trobat que el grau de dificultat d’aquestes potser era bastant 
baix respecte el nivell de P4. D’aquesta manera, pensem que hauria estat més 
interessant l’aplicació d’aquestes activitats en una classe de P3. 

D’una banda i de forma més concreta, pensem que l’activitat 1 ha donat bons 
resultats, perquè els infants van assolir l’objectiu específic d’aquesta, i nosaltres la 
vam realitzar tal com estava programada. 

Referent a l’activitat 3, en el moment de la seva aplicació, ens vam adonar que no 
era del tot encertada, ja que als infants els va resultar força llarga i una mica 
pesada. Així que, podríem haver dividit aquesta activitat en tres activitats 
diferenciades: 

- Comparacions, agrupacions i classificacions de quadrats. 

- T reballar la noció de la quantitat. 

- Aplicar les estratègies de càlcul. 

D’aquesta forma, pensem que podríem haver dedicat més temps al 
desenvolupament de cada part, i així treure més rendiment amb els infants. 
L’objectiu ha estat assolit mínimament, ja que en les dues primeres parts, els 

infants estaven més dispers per la falta de control a l’aula. En canvi, en la tercera 
part, vam proposar que tornessin al seu lloc, i d’aquesta manera, van estar més 
atents, i l’activitat va resultar més eficaç. 

Finalment, en l’última activitat que vam dur a terme, activitat 5, ens vam adonar 
que els infants ja estaven poc receptius, i els hi costava prestar atenció. Tot i així, 
l’objectiu ha estat assolit amb èxit, perquè els infants van elaborar el gràfic 
correctament i de forma participativa. 

D’altra banda, destaquem que l’activitat 2, que no ha estat desenvolupada en la 
pràctica, és força similar a l’activitat 1, i les dues estan pensades per 
desenvolupar-se com activitats de caràcter inicial. Aquestes es diferencien en què, 
l’activitat 1 consisteix en la cerca d’objectes de formes geomètriques en l’entorn 
proper, i en canvi, en l’activitat 2, els infants parteixen d’uns atributs concrets per 
trobar una forma determinada. 

Pel que fa l’activitat 4, no l’hem dut a terme perquè desconeixíem les dimensions i 
la distribució de l’aula. 

Per acabar, l’activitat 6 creiem que hauria estat interessant desenvolupar-la en la 
pràctica, perquè ens hagués servit com a síntesi del conjunt d’activitats, i hauria 
motivat l’actitud dels infants. També pensem que potenciaria el treball en equip, i 
els infants es podrien haver quedat les seves produccions, per penjar-les a l’aula 
com a resultat del seu aprenentatge. 

2. Avaluació de les activitats de la sessió pràctica: 

Relacionat amb l’avaluació de les activitats que ha estat desenvolupada mitjançant 
preguntes dialogades amb els infants, creiem que és l’encertada, pel que fa a 
l’avaluació general del grup d’infants. Però si ens haguéssim de fixar en cada 
infant de forma individual, hauríem d’haver realitzat una fitxa per registrar els 
resultats obtinguts. 

3. Distribució de les activitats de la sessió pràctica: 

En el moment de la pràctica només hem desenvolupat una sessió de tres 
activitats: una de caràcter inicial i dues de desenvolupament. Després d’haver 
realitzat l'aplicació a l’aula amb infants, creiem que hauríem d’haver escollit una 
activitat inicial, una de desenvolupament i una de síntesi, per deixar més completa 
la sessió. Si haguéssim pogut fer el conjunt de totes les activitats plantejades en 
dues sessions, hauríem respectat l’ordre previst. 

4. Temporització de les activitats de la sessió pràctica: 

Pensant en l’aplicació de la UP, només vam tenir en compte el temps destinat al 
desenvolupament de les activitats, sense pensar en la seva preparació ni la seva 
recollida. Un cop realitzada la pràctica, ens hem adonat que hauríem d’haver 
planificat un temps de marge, per poder realitzar aquesta preparació prèvia i la 
seva corresponent recollida. 

Cal destacar que, el temps establert en la programació de les activitats va ser 
correcte en l’aplicació pràctica, tot i que, hauríem d’incloure aquest marge de 
preparació i recollida, que pensem que seria d’uns 10 minuts aproximadament. 

5. Conclusions generals de l’aplicació de la sessió pràctica: 

Posteriorment de la nostra experiència en l’aplicació de la sessió pràctica al 
Col·legi La Salle Tarragona, creiem que podem extreure la conclusió principal de 
què ens ha servit per aprendre més sobre la intervenció educativa, i per posar-nos 
a la pell d’un mestre d’educació infantil en un dia qualsevol a l’aula amb els infants. 

Pensem que ha estat una experiència molt gratificant i enriquidora, ja que no se’ns 
presenta diàriament aquesta oportunitat, i un cop més ens hem adonat de la 
responsabilitat dels mestres en l’educació dels infants, i hem valorat més la seva 
tasca. 

Com autocrítica, creiem que el desenvolupament de l'aplicació pràctica de la 
nostra UP amb infants ha estat correcte, encara que modificaríem alguns aspectes 
com hem explicat anteriorment. 

Finalment, ens agradaria esmentar que ens hem adonat que no és fàcil la tasca 
que desenvolupen els mestres a les aules, perquè en el moment de situar-nos 
davant dels infants ens va resultar una mica complicat, a causa de la pressió dels 
nervis, les pors perquè tot anés bé, i de fer-ho correcte. Tot i això, ens emportem 
una experiència valorada molt positivament, i ens sentim contentes d’haver pogut 
disposar d’aquesta oportunitat. 

7. MATERIAL ELABORAT 

Tot el material que hem utilitzat ha estat d’elaboració pròpia i de fàcil adquisició. 
Aquest està format per cartolines de diferents colors, retallades amb les formes de 
les figures geomètriques que volíem treballar. 

Com a materials complementaris hem fet ús de: 

- 3 caixes de cartó. 

- Objectes quotidians que podem trobar a l’aula amb les diferents formes que 
treballem. 

- Massilla adhesiva (Blue-tack) per enganxar les cartolines a la pissarra. 

- Paper de mural per elaborar el gràfic, i els murals de robots. 

- Cola blanca diluïda en aigua per enganxar als murals les peces de cada robot. 

- Cinta adhesiva per enganxar els murals dels robots acabats a la paret. 

9. ANNEXOS 



• Taula resum de la UP planificada: 



Títol de la UD: 

Juguem amb les 
formes! 


Nivell: P4 


Durada: 1 hora i 
45 minuts 


Nom dels mestres: 

Anna Domènech, Esther García, 
Carolina Melià, Minerva Santos i Sara 
Zaragoza 


Justificació: La finalitat és treballar amb els infants la temàtica de les figures geomètriques 


planes elementals (quadrat, triangle 


cercle). 




Àrees implicades: 

> Descoberta de l’entorn 

> Comunicació i llenguatges 







Objectius específics resumits: 

1 . Identificar, comparar, ordenar i classificar 
figures geomètriques planes. 

2. Construir la noció de quantitat i iniciar la 
seva representació. 

3. Aplicar estratègies de càlcul per potenciar 
l’anticipació, la verbalització i la comparació 
de resultats obtinguts. 

4. Mesurar, fent estimacions i prediccions, 
utilitzant unitats no convencionals. 

5. Elaborar i interpretar representacions 
gràfiques senzilles. 

6. Adquirir autonomia mitjançant 
l’experimentació i el raonament i utilitzant 
els llenguatges verbal, plàstic, matemàtic i 
corporal. 



Continguts resumits: 

1 . Identificació de figures geomètriques 
planes: triangle, quadrat i cercle. 

2. Observació i reconeixement de 
semblances i diferències: formes, 
mides i colors. 

3. Mesurament d’objectes manipulables. 

4. Comparació, agrupació i classificació, 
establint relacions qualitatives i 
quantitatives. 

5. Noció de quantitat. 

6. Aplicació d’estratègies de càlcul. 

7. Adquisició de l’autonomia. 

8. Elaboració i interpretació de 
representacions gràfiques senzilles. 

9. Ús dels llenguatges verbal, plàstic, 
matemàtic i corporal. 



Activitats 

d’enseneyament- 


Inicials: 

Activitat 1 : Busquem els objectes geomètrics que 
hi ha a la classe! 

Activitat 2: Busquem la forma, el color i la mida 
dels elements! 


Temporització: 

10-15 min, cada 
activitat. 


De desenvolupament: 


Temporització: 


aprenentatge: 


Activitat 3: Comptem els quadrats! 


20-25 min l’activitat 3, 




Activitat 4: Aprenem a mesurar! 


i 15-20 les activitats 4 




Activitat 5: Fem un gràfic! 


i 5. 




De síntesi/consolidació: 


Temporització: 




Activitat 6: Construïm un robot! 


20-25 min 

• Fotografies de la sessió pràctica: 

